
	BIRŠTONO SAVIVALDYBĖS  MERAS

	


POTVARKIS
DĖL DETALIOJO PLANO KEITIMO, FINANSAVIMO IR PLANAVIMO TIKSLŲ NUSTATYMO 

2024 m. spalio    d. Nr.      
  Birštonas

Vadovaudamasi Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, 313 punktu, Birštono kurorto bendrojo plano sprendinių korektūros keitimu, patvirtintu Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, atsižvelgdama į Birštono savivaldybės administracijos direktoriaus 2024 m. spalio 4 d. įsakymą Nr. (6.4.E.)-AVE-184 „Dėl teritorijų planavimo proceso inicijavimo“ ir Planavimo iniciatoriaus 2024 m. liepos 24 d. prašymą:
1. L e i d ž i u keisti žemės sklypo Birštone, N. Silvanavičiaus g. 1, detalųjį planą, patvirtintą 2009 m. lapkričio 13 d. įsakymu Nr. AV-338 „Dėl žemės sklypo Birštone, N. Silvanavičiaus g. 1, detaliojo plano tvirtinimo“.
2. N u s t a t a u detaliojo plano keitimo tikslus – žemės sklypo naudojimo būdo keitimas, įsiterpusios laisvos valstybinės žemės prijungimas, teritorijos tvarkymo ir naudojimo rėžimo bei statybos reglamento nustatymas.
3.  N u r o d a u:
3.1. kad šio potvarkio 1 punkte nurodyto detaliojo plano keitimą finansuoja Planavimo iniciatorius;
[bookmark: _Hlk153995873]3.2. Birštono savivaldybės administracijos Architektūros ir kraštotvarkos skyriui užtikrinti šio potvarkio viešinimą Lietuvos Respublikos teritorijų planavimo įstatymo 31 straipsnio 4 dalyje nustatyta tvarka.
Šis potvarkis per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisves al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai. A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

